بہٕ سپدُس یُکم مارچ 79 ءکلچرل اکاڈمی ہٕنزِ ملازمتہٕ نِشہ رٹایر۔ تِمن تمام حد بندی ین اندرتہ، یِم أکِس سرکٲرۍ تہٕ نیم سرکٲرۍ ادارس وِہاطہٕ کٔرِتھ چھِ آسان، کٔرمے پننہ مقدوٗرٕ موجوب کٲشرِ زبٲنۍ ، ادبس تہٕ ادیبن کِہو شٲعرن ہٕنزخدمت۔ بہٕ چُھس تِمن تمام دوستن ہُند سۅ دِلہٕ شُکر گذار یِمو مے ہر وِزِ پنُن اتھٕ بندُت آیُت تھوو تہٕ ہرگاہ مے اکاڈمی اندر کانہہ رٕژ رٮ۪وایتھ قٲیم کٔر، سۅ چھے پٔزۍ پٲٹھۍ تُہندے دیُت تہٕ یہ کینژھا تتھ کامہ اندر کوتٲہی روٗز سۅ چھے میانہ فِکرِ تہٕ علمی ویژھیہ ہُند نتیجہ۔